text: 1. ΑΝΑΓΚΑΣΤΙΚΟΣ ΝΟΜΟΣ της 28/28 Μαΐου 1935 (ΦΕΚ Α΄ 219) Περί κυκλοφορίας εφημερίδων. Άρθρον μόνον.- Η εν τω εσωτερικώ και εξωτερικώ κυκλοφορία και μεταφορά εφημερίδων και περιοδικών εις ποσότητα άνω των 5 αντιτύπων, επιτρέπεται μόνον δια των εκδοτών αυτών και των εχόντων το δικαίωμα της αποκλειστικής κυκλοφορίας πρακτορείων εφημερίδων. Οι παραβάται τιμωρούνται με φυλάκισιν μέχρι 3 μηνών και χρηματικήν ποινήν μέχρι δραχ.10.000, τα μεταφερόμενα αντίτυπα κατάσχονται, των δε οδηγών αυτοκινήτων κατάσχεται, επί μήνα το δίπλωμά των. “Επιτρέπεται η εις το εξωτερικόν εξαγωγή προς κυκλοφορίαν εφημερίδων και περιοδικών και υπό ιδιωτών κατά τα καθοριζόμενα εκάστοτε δια κοινών αποφάσεων των Υπουργών Εμπορίου και Προεδρίας της Κυβερνήσεως”. Η εντός “ ” παράγραφος προσετέθη δια του άρθρ.16 Ν.Δ.4231/1962 (τόμ.30 Α  σελ.458,03). Ο παρών Νόμος ισχύει από της δημοσιεύσεως του εις την Εφημερίδα της Κυβερνήσεως θέλει δε υποβληθή προς κύρωσιν εις την Εθνοσυνέλευσιν. 